****

**MAŽEIKIŲ LOPŠELIO – DARŽELIO „PASAKA”**

**DIREKTORIUS**

**ĮSAKYMAS**

**DĖL VAIKŲ PRIĖMIMO IR PRIEŽIŪROS ORGANIZAVIMO KARANTINO METU TVARKOS APRAŠO TVIRTINIMO**

2020 m. balandžio 28 d. Nr.V1-49

Mažeikiai

 Vadovaudamasi Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimu Nr. V-977 „Dėl COVID-19 ligos (koronaviruso infekcijos) valdymo priemonių vaikų priežiūros organizavimo įstaigose“ ir kitais teisės aktais;

 1. T v i r t i n u vaikų priėmimo ir priežiūros organizavimo karantino metu tvarkos aprašą.

 2. Į p a r e i g o j u sekretorę tvarkos aprašą patalpinti įstaigos internetiniame puslapyje.

 3. P a v e d u įsakymo vykdymo kontrolę įstaigos atsakingiems darbuotojams.

 4. Šis įsakymas įsigalioja 2020 m. balandžio 28 d.

Direktorė Zita Siliūnienė

 PATVIRTINTA

 Mažeikių lopšelio-darželio „Pasaka“ direktoriaus

 2020 m. balandžio 28 d. Nr. V1-49

**MAŽEIKIŲ LOPŠELIS-DARŽELIS „PASAKA“**

**VAIKŲ PRIĖMIMO IR PRIEŽIŪROS ORGANIZAVIMAS KARANTINO METU**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Mažeikių lopšelio-darželio „Pasaka“ vaikų priėmimo ir priežiūros organizavimo karantino metu tvarkos aprašas (toliau - Aprašas) reglamentuoja išimtinių atvejų nustatymo ir priėmimo į ugdymo įstaigą tvarką, saugių darbo sąlygų sudarymą.

2. Aprašas parengtas vadovaujantis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimu Nr. V-977 „Dėl COVID-19 ligos (koronaviruso infekcijos) valdymo priemonių vaikų priežiūros organizavimo įstaigose“, Mažeikių rajono savivaldybės administracijos direktoriaus 2020 m. kovo 20 d. įsakymu Nr. ir kitais teisės aktais.

**II SKYRIUS**

**IŠIMTINIŲ ATVEJŲ NUSTATYMO TVARKA**

3. Išimtiniais atvejais laikomi medikų, spec. tarnybų ir kitų darbuotojų vaikai, kurių tėvai ekstremaliosios situacijos metu privalo dirbti ir nėra jokios galimybės vaiką prižiūrėti kitiems tėvų (globėjų) parinktiems asmenims. Karantino metu į lopšelį-darželį priimami šie vaikai, kai vaiko tėvai (globėjai) negali užtikrinti jo priežiūros namuose:

3.1. nė vienas iš tėvų (globėjų) negali dirbti nuotoliniu būdu;

3.2. nė vienam iš tėvų (globėjų) nėra galimybė gauti nedarbingumo pažymėjimo LR socialinės apsaugos ir darbo ministro nustatyta tvarka;

3.3. tėvai (globėjai) neturi sukaupę mokamų atostogų ir negali jų pasiimti savo iniciatyva, kaip tai rekomenduoja LR socialinės apsaugos ir darbo ministerija;

3.4. kiti artimieji (šeimos nariai ar kt.) neturi galimybių užtikrinti vaikų priežiūros namuose;

3.5. ypatingu atveju laikomas gydytojų bei statutinių pareigūnų vaikų priežiūros užtikrinimas, kai nėra galimybių jų vaikus prižiūrėti artimiesiems.

**III SKYRIUS**

**PRIĖMIMO Į UGDYMO ĮSTAIGĄ TVARKA**

5. Tėvai (globėjai), kuriems pagal Aprašo 3 punktą reikalinga vaiko priežiūra, kreipiasi el. paštu ar telefonu į lopšelio-darželio direktorių ir informuoja, kad jiems reikalinga paslauga.

6. Telefonu, el. paštu tėvai (globėjai) suderina su įstaigos administracija datą, nuo kada vaikas pradės lankyti lopšelį-darželį, prieš tai užpildydami prašymą apie priėmimą.

7. Įstaigos vadovas informuoja švietimo, kultūros ir sporto skyrių ir visuomenės sveikatos priežiūros centrą apie pradėsiančių lankyti vaikų skaičių ir datą.

8. Karantino metu lopšelyje-darželyje ugdymas nevykdomas, užtikrinama tik vaiko priežiūra.

9. Lopšelyje-darželyje maitinimas neorganizuojamas. Atnešto maisto kokybę užtikrina ir už jį atsako tėvai (globėjai).

10. Vaiko tėvai (globėjai) yra informuojami apie draudžiamus atnešti iš namų maisto produktus, kurių sąrašas yra nurodytas Vaikų maitinimo organizavimo tvarkosapraše 19 p. (patvirtintas Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 (vadovautis šio įsakymo naujausiomis redakcijomis):

**„19. Vaikų maitinimui mokyklose draudžiamos šios maisto produktų grupės:** bulvių, kukurūzų ar kitokie traškučiai, kiti riebaluose virti, skrudinti ar spraginti gaminiai; saldainiai; šokoladas ir šokolado gaminiai; valgomieji ledai; pieno produktai ir konditerijos gaminiai su glajumi, glaistu, šokoladu ar kremu; kramtomoji guma; gazuoti gėrimai; energiniai gėrimai; nealkoholinis alus, sidras ir vynas; gėrimai ir maisto produktai, pagaminti iš (arba kurių sudėtyje yra) kavamedžio pupelių kavos ar jų ekstrakto; cikorijos, gilių ar grūdų gėrimai (kavos pakaitalai); kisieliai; sultinių, padažų koncentratai; padažai su spirgučiais; šaltai, karštai, mažai rūkyti mėsos gaminiai ir mėsos gaminiai, kurių gamyboje buvo naudojamos rūkymo kvapiosios medžiagos(jie leidžiami bendrojo ugdymo įstaigose organizuojamų vasaros stovyklų metu ar sudarant maisto paketus į namus); rūkyta žuvis; konservuoti mėsos ir žuvies gaminiai (jie leidžiami bendrojo ugdymo įstaigose organizuojamų vasaros stovyklų metu ar sudarant maisto paketus į namus); strimelė, pagauta Baltijos jūroje; nepramoninės gamybos konservuoti gaminiai; mechaniškai atskirta mėsa, žuvis ir maisto produktai, į kurių sudėtį įeina mechaniškai atskirta mėsa ar žuvis; subproduktai ir jų gaminiai (išskyrus liežuvius ir kepenis); džiūvėsėliuose volioti ar džiūvėsėliais pabarstyti kepti mėsos, paukštienos ir žuvies gaminiai; maisto papildai; maisto produktai, pagaminti iš genetiškai modifikuotų organizmų (toliau – GMO), arba maisto produktai, į kurių sudėtį įeina GMO; maisto produktai, į kurių sudėtį įeina iš dalies hidrinti augaliniai riebalai; maisto produktai ir patiekalai, neatitinkantys Tvarkos aprašo 3‒5 prieduose nustatytų reikalavimų“ *(Vaikų maitinimo organizavimo tvarkos aprašo priedai 3, 4, 5 pridedami prie susitarimo 4 lapai).*

11. Lopšelis-darželis įsipareigoja iš namų atneštą maistą laikyti maistui skirtoje patalpoje ir patiekti reikiamos temperatūros.

12. Tėvai (globėjai) moka nustatytą 11.00 Eur mokestį įstaigos reikmėms, priemonėms ir kt. daiktams įsigyti.

**IV SKYRIUS**

**SAUGIŲ DARBO SĄLYGŲ SUDARYMAS**

13. Lopšelio-darželio administracija (pagal įsakymus) paruošia ir užtikrina saugias darbo sąlygas darbuotojams ir prižiūrimiems vaikams pagal galiojančias Lietuvos Respublikos sveikatos apsaugos ministerijos rekomendacijas ir Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimą Nr. V-977 „Dėl COVID-19 ligos (koronaviruso infekcijos) valdymo priemonių vaikų priežiūros organizavimo įstaigose“ ir kitus teisės aktus.

14. Lopšelyje-darželyje atidaromos grupės, kurių darbo laikas yra 5 darbo dienos per savaitę, 10.5 val. per dieną;

14.1. Išskirtiniais atvejais Savivaldybės administracijos direktoriaus įsakymu gali būti nustatytas ir kitas darbo laikas.

14.2. Darbuotojų ir interesantų patekimas į patalpas ribojamas, durys rakinamos. Atvykus informuojama skambučiu;

15. Į grupę priimama ne daugiau nei 10 vaikų, maksimaliai laikantis grupių izoliacijos.

16. Grupėje dirba darbuotojai, nepriklausantys rizikos grupei ir nesergantys lėtinėmis ligomis;

16.1. Darbuotojai vykdantys vaikų priėmimą į įstaigą turi dėvėti nosį ir burną dengiančias apsaugos priemones.

17. Prie įėjimo į įstaigą, pateikiama informacija apie naudotinas saugos priemones, gerai matomoje vietoje, bet vaikams nepasiekiamoje vietoje pakabinamos rankų dezinfekcijai skirtos priemonės.

18. Pirmą kartą atvedus vaiką į lopšelį-darželį, tėvai įleidžiami iki rūbinėlės, o kitus kartus vaikai pasitinkami prie įėjimo į patalpą.

19. Atvykus į lopšelį-darželį ir išvykstant iš jo darbuotojų ir vaikų temperatūra matuojama naudojant bekontaktį termometrą (iki 37.3°C).

20. Temperatūrai matuoti ir stebėsenai vykdyti, direktoriaus įsakymu paskirtas atsakingas darbuotojas.

17. Lopšelyje-darželyje taikomos karantino, koronaviruso prevencinės, profilaktinės priemonės pagal galiojančias Sveikatos apsaugos ministerijos pateiktas rekomendacijas.

18. Diagnozavus koronavirusą grupės vaikui, tėvui (globėjui), auklėtojui, aptarnaujančiam personalui ar jiems turėjus kontaktą su infekuotu asmeniu, grupė išformuojama. Visiems kontaktavusiems asmenims privaloma saviizoliacija.

**V SKYRIUS**

**BAIGIAMOSIOS NUOSTATOS**

19. Aprašas galioja iki Lietuvos Respublikos Vyriausybės nustatyto karantino dėl koronaviruso (COVID-19) pabaigos.

\_\_\_\_\_\_\_\_\_\_\_\_\_\_\_\_\_\_\_\_